ERP

=ERP=

ERP-järjestelmä
ERP-toiminnanohjausjärjestelmä (Enterprice Resource Planning) kuvastaa koko liiketoiminnan mallia yrityksessä. ERP sisältää useita järjestelmämoduuleja eri liiketoiminnan alueilta, joiden toimintaa se ohjaa. Se yhdistää esimerkiksi suunnittelun, tuotannon, markkinoinnin, myynnin, laskentatoimen, henkilöstöhallinnon ja rahoituksen yhdeksi kokonaisuudeksi.

Nimikkeen perustaminen ja elinkaari
Uutta nimikettä perustaessa täytyy selvittää onko kyseiselle nimikkeelle olemassa jo ennestään nimiketiedot tuotetiedon hallinnassa (PDM). Nimiketietojen puuttuessa on perustettava uusi nimike. Uuden nimikkeen voi siirtää CAD-ohjelmasta tuotetiedon hallintaohjelmaan (PDM) tai tarvittaessa nimikkeen voi luoda tuotetiedon hallintaan PDM-ohjelmassa. PDM-ohjelmassa uutta nimikettä perustaessa olisi hyvä sopia vastuut, kenellä on oikeus perustaa uusi nimike ja kuka nimikkeistöä ylläpitää. Lähtökohtaisesti ajateltuna ylläpitäjän rooli on toimia ”poliisina” valvoa nimikkeistöä, jotta nimikkeistö pysyy hallittavana. Tilakuvaus ilmaisee nimikkeen olevan sen perustamisen jälkeen suunnittelutilassa. Suunnittelun jälkeen nimikkeen tilakuvaus muuttuu jälleen. Tällöin sen tilakuvaus ilmaisee nimikkeen olevan valmis tuotanto- ja/tai varaosakäyttöön. Nimikkeistön ylläpitäjää olisi tässä vaiheessa hyvä informoida uuden nimikkeen luomisprosessin (suunnittelun) valmistumisesta, viestittää nimikkeen tuleva/tulevat käyttökohteet sekä mahdollisesti korvautuvat nimikkeet. Näillä toimenpiteillä varmistetaan, ettei nimikkeistöä pääsisi tuotetiedon hallintaan ilman tarkastusta. Nimikkeen tarkastajan rooli on hyvä määrittää yrityksessä. Tarkastajan tulisi tarkastaa nimikkeelle täytetyn tiedon oikeellisuus. Mikäli tiedoissa havaitaan puutteita tai ne on täytetty sopimattomiin tietokenttiin tarkastaja voi palauttaa nimikkeen luomisprosessi (suunnittelu) -vaiheeseen, jossa nimikkeen tilaksi vaihdetaan korjaustoimenpiteiden ajaksi keskeneräinen. Korjaustoimenpiteiden valmistuttua nimike siirtyy suunnittelijan toimesta suunnittelu valmistumisen tilaan, jonka jälkeen tarkastaja uudelleen tarkastaa sen. Nimikkeen elinkaaren vaiheet:
 * 1) Suunnitellaan keskeneräinen tilassa valmiiksi
 * 2) Suunnittelun valmistuttua muutetaan tilaksi suunnittelun valmistuminen tila
 * 3) Määritetty henkilö/henkilöt tarkastavat nimikkeen metatietojen oikeellisuuden
 * 4) Nimike hyväksytään tai siirretään puuttellisin osin korjattavaksi määritetylle henkilölle/henkilöille
 * 5) Määritetty henkilö/henkilöt hyväksyy ja laittaa nimikkeen aktiiviseksi tuotantovalmistilaan.
 * 6) Nimikkeen aktiivinen tila on edellytys tuotanto- ja varaosakäytänttöön toiminnanohjausjärjestelmässä.
 * 7) Määritetty henkilö/henkilön on kytkettävä toiminnanoh-jausjärjestelmässä nimikkeelle strateginen ostaja, oletusläpimenoaika, ryhmätieto kustannusten arvointiin.
 * 8) Määritetty henkilö/henkilöt määrittävät nimikkeelle toimittajan yrityksen oman ohjeistuksen mukaisesti toiminnanohjausjärjestelmään saatuaan tiedon nimikkeen tilan olevan tuotantovalmis/varaosa tilassa
 * 9) Määritetty henkilö/henkilöt (ylläpitäjä) laitettua nimikkeen tuotantovalmis-tilaan, tuotantosuunnittelu aloittaa uuden nimikkeen tuotantokäytön. (Yrityksessä määritettyjen menetelmä ohjeiden mukaisesti)
 * 10) Määritetty henkilö/henkilöt muuttaa tuotantokäytöstä poistuvan nimikkeen tilan varaosa-tilaan tai tilaan, jossa nimike poistuu käytöstä. Tällöin suunnittelijan tulisi ottaa kantaa tuotannon jälkeiseen käyttöön laatiessa muutosilmoitusta.
 * 11) Varaosa-tila otetaan käyttöön kun nimikkeen käyttö tuotannossa päättyy, mutta sen käyttöä jatketaan varaosamyynnissä.
 * 12) Määritetty henkilö/henkilöt (ylläpitäjä) tarkastaa suunnitteluvalmis-tilaan laitetun nimikkeen metatiedot ja laittaa tilaksi varaosa- tai tuotantovalmis-tilaan.
 * 13) Ylläpitäjä kytkee toiminnanohjausjärjestelmässä uusille varastonimikkeille strategisen ostajan, oletusläpimenoajan, sekä ryhmä tiedon kustannustiedon (tiliöintiryhmä)
 * 14) Nimike poistetaan yleensä silloin, kun se korvataan uudella nimikeversiolla. (Hyvä laatia versionmuutoksen hallinta ohjeistus )
 * 15) Määritetty henkilö/henkilöt (ylläpitäjä) merkitsee uudelle nimikkeelle, sekä korvatun nimikkeen välille jäljitettävyys tiedot tuotetiedon hallintajärjestelmään.
 * 16) Tuplanimikkeet aiheuttavat myös toisen nimikkeen poistamisen tuotetiedon hallintajärjestelmästä

Yrityksessä on määritettävä vastuut seuraaville tahoille, jotta tuotetiedon hallintajärjestelmän hallittavuus mahdollistetaan. Esimerkkejä vastuualueista:
 * 1) **Suunnittelija**: Suunnittelee osan, perustaa siitä uuden nimikkeen huolehtien siitä ettei tuplanimikkeitä avaudu tuotetiedon hallintajärjestelmään tai siirry toiminnanohjausjärjestelmään. Täyttää nimikkeen metatiedot oikeellisesti yrityksessä laaditun ohjeistuksen mukaisesti. Varmistaa, että jokaista käytettävää osaa kohden on ainoastaan yksi aktiivinen nimike. Informoi uudesta nimikkeestä yrityksessä määritetyn ohjeistusten mukaisesti eri tahoja. Liittää uudet nimikkeet osaksi kokoonpanorakenteita tuotetiedon hallintajärjestelmässä.
 * 2) **Ylläpitäjä**: Ylläpitää aktiivista nimikkeistöä kokonaisvaltaisesti tuotetiedon hallinta/toiminnanohjausjärjestelmissä. Valvoo nimikkeiden perustamista ja tarvittaessa perustaa nimikkeen itse. Perehdyttää nimikkeiden perustamiseen tuotetiedon hallinta/toiminnanohjausjärjestelmässä. Hallitsee nimikkeiden elinkaarta eli niiden tiloja. Tiedottaa uusista nimikkeistä hankintaan ja tuotannonsuunnitteluun tai varaosamyynnille.Poistaa nimikkeen käytöstä tuotetiedon hallinta/toiminnanohjausjärjestelmästä. Merkitsee jäljitettävyystiedot korvaavien ja korvautuvien nimikkeiden välille tuotetiedonhallinta/toiminnanohjausjärjestelmässä.